**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Z á p i s n i c a**

**z 30. schôdze Výboru Národnej rady Slovenskej republiky pre zdravotníctvo, ktorá sa konala  dňa 1. apríla 2021**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prítomní – členovia výboru J. Cigániková, M. Krajčí, M. Šefčík,

 Eva Horváthová, Monika Kavecká,

 M. Urban, A. Záborská, Z. Šebová,

Ospravedlnení: V. Baláž, A. Letanovská, R. Raši,

J. Valocký

30. schôdza Výboru Národnej rady Slovenskej republiky pre zdravotníctvo sa konala v rokovacej miestnosti výboru (č. 143) na I. poschodí budovy Národnej rady Slovenskej republiky.

 Rokovanie schôdze Výboru Národnej rady Slovenskej republiky pre zdravotníctvo viedla predsedníčka výboru Jana Cigániková. Privítala prítomných poslancov.

Poslanci schválili nasledovný program.

(Hlasovanie: prítomných ... poslancov za návrh hlasovalo ...)

**P r o g r a m :**

1. Návrh vlády Slovenskej republiky na vyslovenie súhlasu Národnej rady Slovenskej republiky s opakovaným predlžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie (tlač 488).
2. Správa o výsledku prerokovania návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predlžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie vo výboroch (tlač 488a).

**K bodu 1**

Návrh vlády Slovenskej republiky na vyslovenie súhlasu Národnej rady Slovenskej republiky s opakovaným predlžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie (tlač 488) odôvodnila štátna tajomníčka Ministerstva zdravotníctva SR Jana Ježíková.

Spravodajskú správu predniesol poslanec Marek Šefčík.

V rozprave vystúpili poslanci: J. Cigániková, M. Urban, M. Krajčí, M. Šefčík.

Výbor **odporučil** Národnej rade Slovenskej republiky podľa čl. 5 ods. 2 ústavného zákona č.  227/2002 Z. z. o bezpečnosti štátu v čase vojny, vojnového stavu, výnimočného stavu a  núdzového stavu v znení neskorších predpisov **súhlasiť**

s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie (uznesenie č. 90 z 1. apríla 2021)

(Hlasovanie: prítomných 8 poslancov, za návrh hlasovalo 6 poslancov, hlasovania sa zdržal 1 poslanec, nehlasoval 1 poslanec).

**K bodu 2**

Výbor prerokoval Správu o výsledku prerokovania návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predlžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie vo výboroch (tlač 488a) **schválil ju** a poveril poslancov Národnej rady Slovenskej republiky **Mareka Šefčíka a Mareka Krajčího**, aby na schôdzi Národnej rady Slovenskej republiky plnili úlohu spravodajcov k návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie vo výboroch Národnej rady Slovenskej republiky (tlač 488), (uzn. č. 91 z 1. apríla 2021).

(Hlasovanie: prítomných 8 poslancov, za návrh hlasovalo 6 poslancov, hlasovania sa zdržal 1 poslanec, nehlasoval 1 poslanec).

V Bratislave 1. apríla 2021.

**Jana Bittó C i g á n i k o v á** predsedníčka výboru

**Zuzana Š e b o v á**

overovateľka výboru